A4-0309/97

Ψήφισμα σχετικά με το Πράσινο Βιβλίο της Επιτροπής «Οι δημόσιες συμβάσεις στην Ευρωπαϊκή Ένωση - κατευθύνσεις και προβληματισμοί για το μέλλον» (COM(96)0583 - C4-0009/97)

Το Ευρωπαϊκό Κοινοβούλιο,

- έχοντας υπόψη το Πράσινο Βιβλίο της Επιτροπής (COM(96)0583 - C4-0009/97)[semigr ]

- έχοντας υπόψη τα όσα αναφέρθηκαν κατά την ακρόαση που πραγματοποιήθηκε σχετικά με το θέμα αυτό, στις 22 Μαΐου 1997[semigr ]

- έχοντας υπόψη τη Συμφωνία για τις Δημόσιες Συμβάσεις (ΣΔΣ), η οποία τέθηκε σε ισχύ την 1η Ιανουαρίου 1996[semigr ]

- έχοντας υπόψη την απόφασή του, της 14ης Μαΐου 1997, κατά τη δεύτερη ανάγνωση όσον αφορά τις κοινές θέσεις του Συμβουλίου

. για την Οδηγία 96/ /ΕΚ, του Ευρωπαϊκού Κοινοβουλίου και του Συμβουλίου, σχετικά με την τροποποίηση των Οδηγιών 92/50/ΕΟΚ, 93/36/ΕΟΚ και 93/37/ΕΟΚ περί συντονισμού των διαδικασιών για τη σύναψη συμβάσεων δημοσίων υπηρεσιών, δημοσίων προμηθειών και δημοσίων έργων, αντίστοιχα ((ΕΕ C 167 της 2.6.1997, σελ. 52.))[semigr ]

. για την Οδηγία 96/ /ΕΚ, του Ευρωπαϊκού Κοινοβουλίου και του Συμβουλίου, σχετικά με την τροποποίηση της Οδηγίας 93/38/ΕΟΚ περί συντονισμού των διαδικασιών για τη σύναψη συμβάσεων στους τομείς του ύδατος, της ενέργειας, των μεταφορών και των τηλεπικοινωνιών ((ΕΕ C 167 της 2.6.1997, σελ. 53))[semigr ]

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών και της Επιτροπής Απασχόλησης και Κοινωνικών Υποθέσεων (A4-0309/97),

A. λαμβάνοντας υπόψη ότι η αγορά των δημοσίων συμβάσεων αντιστοιχεί στo 11% του ΑΕγχΠ της ΕΕ, δηλαδή περίπου στα 720 δισεκ. Ecu,

Β. λαμβάνοντας υπόψη ότι μόνο το 3% του συνόλου των δημοσίων συμβάσεων στην ΕΕ ανατίθενται σε επιχειρήσεις από άλλα κράτη μέλη της ΕΕ,

Γ. λαμβάνοντας υπόψη ότι η δαπάνη των περιφερειακών και τοπικών διοικήσεων για συμβάσεις προμήθειας αγαθών και υπηρεσιών και για την κατασκευή έργων ίσως φθάνει και στο διπλάσιο της αντίστοιχης δαπάνης της κεντρικής δημόσιας διοίκησης ((Deloitte & Touche, Μελέτη των ευκαιριών δημοσίων συμβάσεων: Ευρωπαϊκή Ένωση και κυβέρνηση των Ηνωμένων Πολιτειών, Ιούνιος 1994.)),

Δ. εκτιμώντας ότι, για την Ενιαία Αγορά, έχει θεμελιώδη σημασία η εφαρμογή μιας αποτελεσματικής πολιτικής δημοσίων συμβάσεων, η οποία να βασίζεται στις αρχές της διαφάνειας και της αμερόληπτης αντιμετώπισης όλων των διαγωνιζομένων,

Ε. έχοντας υπόψη ότι το σχέδιο Συνθήκης του Άμστερνταμ καθιστά την βιώσιμη ανάπτυξη μέρος των βασικών στόχων της ΕΕ και τονίζει την ανάγκη συνεκτίμησης των απαιτήσεων για περιβαλλοντική προστασία στον καθορισμό και την εφαρμογή όλων των κοινοτικών πολιτικών,

ΣΤ. εκτιμώντας ότι στόχος της απελευθέρωσης της αγοράς δημοσίων συμβάσεων είναι η αύξηση του ανταγωνισμού, η οποία συνεπάγεται τη μείωση των τιμών και τη βελτίωση της ποιότητας των προσφερομένων αγαθών και υπηρεσιών, λαμβανομένου υπόψη και του ενδιαφέροντος των πολιτών, το οποίο είναι ιδιαίτερα έντονο στους τομείς της εκπαίδευσης, της υγείας, της στέγασης και των βασικών υποδομών,

Ζ. εκτιμώντας ότι η θέση περιβαλλοντικών και κοινωνικών όρων στις δημόσιες συμβάσεις μπορεί να συμβάλει ουσιαστικά στη βιώσιμη ανάπτυξη[semigr ]

Η. εκτιμώντας ότι όπως φαίνεται η πολιτική περί δημοσίων συμβάσεων της Ευρωπαϊκής Ένωσης δεν έχει οδηγήσει σε σύγκλιση των τιμών ούτε σε αύξηση του αριθμού των υποβαλλόντων προσφορές,

Θ. εκτιμώντας ότι αυτή η απουσία αποτελεσμάτων σ´ αυτόν τον τομέα της κοινής αγοράς και κυρίως όσον αφορά τις οκοδομικές επιχειρήσεις οφείλεται στη διάρθρωση του τομέα (υπερδυναμικότητας, επιδίωξη ελαχίστου κόστους και χαμηλών κατωφλίων πρόσβασης) και όχι στην έλλειψη κατάρτισης και ενημέρωσης,

Ι. λαμβάνοντας υπόψη ότι ναι μεν βρίσκεται σε ισχύ ένα κοινοτικό νομικό πλαίσιο σχετικά με τις δημόσιες συμβάσεις, ελάχιστα όμως κράτη μέλη το έχουν μεταφέρει στην εθνική τους νομοθεσία και το εφαρμόζουν στην πράξη,

ΙΑ. εκτιμώντας ότι το ισχύον νομικό πλαίσιο για τις δημόσιες συμβάσεις είναι όχι μόνο ανελαστικό αλλά και γραφειοκρατικό, και για το λόγο αυτό δεν μπορεί να γίνει πλήρης εκμετάλλευση του δυναμικού της αγοράς,

ΙΒ. εκτιμώντας ότι η Επιτροπή και τα κράτη μέλη επικέντρωσαν το ενδιαφέρον τους στο πεδίο μεταξύ πολιτικής και εφαρμογής, αδιαφορώντας για τα προβλήματα που ανακύπτουν στο πεδίο μεταξύ εφαρμογής και πράξης,

ΙΓ. λαμβάνοντας υπόψη ότι το επίπεδο συμμετοχής των μικρομεσαίων επιχειρήσεων στις δημόσιες συμβάσεις είναι ακόμη σχετικά χαμηλό και, για τον λόγο αυτόν, έχει ζωτική σημασία η βελτίωση της πληροφόρησης και της κατάρτισης,

ΙΔ. λαμβάνοντας υπόψη ότι τα ανεπίσημα εμπόδια, όπως οι καθυστερήσεις πληρωμών από τους συμβαλλομένους οργανισμούς, προσθέτουν δυσκολίες στην πρόσβαση των μικρομεσαίων επιχειρήσεων στην αγορά δημοσίων συμβάσεων,

ΙΕ. λαμβάνοντας υπόψη την προφανή τάση επιστροφής της αγοράς δημοσίων συμβάσεων στο μονοπωλιακό χαρακτήρα,

1. εκφράζει την ικανοποίησή του για την έκδοση του Πράσινου Βιβλίου της Επιτροπής, το οποίο προσφέρει μια γενική επισκόπηση της παρούσας κατάστασης, καθώς και ερωτήσεις που καλύπτουν ένα ευρύτατο φάσμα θεμάτων στον τομέα των δημοσίων συμβάσεων αλλά εκφράζει την απογοήτευσή του διότι αυτό το Πράσινο Βιβλίο δεν βασίζεται σε αξιολόγηση και γιάυτό το λόγο ζητεί σχετικώς από την Επιτροπή να προβεί σε ανάλυση στην οποία θα λαμβάνεται υπόψη η διάρθρωση των διαφόρων ταμείων[semigr ]

2. καλεί τα κράτη μέλη να μεταφέρουν το ταχύτερο δυνατό στις εθνικές τους νομοθεσίες και να εφαρμόσουν τις διατάξεις σχετικά με τις δημόσιες συμβάσεις, με βάση τις ευρωπαϊκές οδηγίες[semigr ]

3. καλεί την Επιτροπή να διαμορφώσει, όσο το δυνατόν γρηγορότερα, ένα χρονοδιάγραμμα τροποποιήσεων, διαπραγματεύσεων και άλλων ενεργειών όσον αφορά τις περί δημοσίων συμβάσεων οδηγίες, στις οποίες να αποφαίνεται για τις συνέπειες που θα έχουν οι οδηγίες στις απελευθερωμένες αγορές όταν καθοριστεί το χρονοδιάγραμμα το Ευρωπαϊκό Κοινοβούλιο θα πρέπει να συμμετάσχει πλήρως στην εφαρμογή του[semigr ]

4. συμφωνεί με την άποψη της Επιτροπής ότι η σταθερότητα είναι αναγκαία για τον δημόσιο τομέα, υπογραμμίζει όμως ότι απαιτείται να πραγματοποιηθούν ενέργειες με στόχο την επίλυση των πλέον επειγόντων προβλημάτων στους τομείς της πληροφόρησης, της αποσαφήνισης και της εφαρμογής, όσον αφορά τις περί δημοσίων συμβάσεων διατάξεις[semigr ]

5. εφιστά την προσοχή στο ρόλο των διαδημοτικών εταιρειών κατά τη διασφάλιση αποτελεσματικών υπηρεσιών και καλεί την Επιτροπή να διασφαλίσει ότι οι οδηγίες για τις δημόσιες συμβάσεις δεν συνιστούν εμπόδιο στη συγκέντρωση των πόρων των δήμων και άλλων δημόσιων φορέων[semigr ]

6. φρονεί ότι οι κανόνες περί δημοσίων συμβάσεων δεν θα έπρεπε να αποτελούν τροχοπέδη για τους δήμους από του να συγκροτούν κοινές διακοινοτικές εταιρίες ιδιωτικού δικαίου[semigr ] οι εταιρίες αυτές θα έπρεπε τουλάχιστον να έχουν μία δίκαιη ευκαιρία να καταστούν πλήρως ανταγωνιστικές χορηγώντας τους π.χ. μία μεταβατική περίοδο προτού εφαρμοσθούν σ' αυτές οι κανόνες περί δημοσίων συμβάσεων[semigr ]

7. καλεί την Επιτροπή να αποσαφηνίσει, στα πλαίσια μιας αναθεώρησης, τις επεξηγήσεις και την ορολογία των σχετικών με τις δημόσιες συμβάσεις οδηγιών καθώς επί του παρόντος αυτές προκαλούν σημαντική σύγχυση η οποία οφείλεται στην έλλειψη ορισμών και στη διπλή απόδοση της ορολογίας μεταξύ των οδηγιών[semigr ]

8. καλεί την Επιτροπή να προβεί κυρίως στην αποσαφήνιση και την οριοθέτηση της έννοιας της «υπηρεσίας» στην οδηγία[semigr ]

9. ζητεί την άμεση δημοσίευση των οδηγιών και των ερμηνευτικών κειμένων που η Επιτροπή είχε υποσχεθεί εδώ και αρκετό καιρό και που πρόκειται να χρησιμεύσουν ως βασικό μέσο για την εναρμόνιση της κατανόησης των κειμένων στα διάφορα κράτη μέλη[semigr ]

10. καλεί την Επιτροπή να δώσει προτεραιότητα στην αναδιατύπωση των οδηγιών κατά τρόπο σαφή και κατανοητό σε όλες τις μελλοντικές αναθεωρήσεις, ώστε να αποφευχθεί η σύγχυση και οι άχρηστες δαπάνες[semigr ]

11. καλεί την Επιτροπή να λάβει υπόψη τις αρχές που ορίζει το πρόγραμμα SLIM και την ανάγκη παρουσίασης των οδηγιών κατά τρόπον ώστε να αποκλείονται οι αμφισημίες και να αποφεύγονται τα προβλήματα ερμηνείας, σε όλες τις μελλοντικές αναθεωρήσεις των οδηγιών αυτών[semigr ]

12. καλεί την Επιτροπή να ενθαρρύνει τα κράτη μέλη να ιδρύσουν ή να ορίσουν (τουλάχιστον) ένα εθνικό κέντρο δημοσίων συμβάσεων με περιφερειακά παραρτήματα, με στόχο την εκπλήρωση ορισμένων βασικών απαιτήσεων, όπως η διάδοση πληροφοριών και υλικού σχετικά με τις δημόσιες συμβάσεις, η προώθηση και επαλήθευση της πραγματοποίησης προγραμμάτων κατάρτισης σχετικά με τις δημόσιες συμβάσεις, η αποσαφήνιση των όρων και διαδικασιών που σχετίζονται με τις δημόσιες συμβάσεις κ.λπ.[semigr ]

13. αναγνωρίζει ότι είναι βάσιμη η άποψη της Επιτροπής πως οι οδηγίες για τις δημόσιες συμβάσεις δεν αποτελούν πεδίο άσκησης περιβαλλοντικής ή κοινωνικής πολιτικής, επισημαίνει όμως ότι οι οδηγίες αυτές δεν θα πρέπει να αποτελούν και εμπόδιο στην προώθηση της βέλτιστης πρακτικής και τη διατήρηση των τοπικών (υψηλών) προδιαγραφών, εάν αυτή είναι η επιθυμία του αναθέτοντος φορέα[semigr ]

14. καλεί την Επιτροπή να αναπτύξει μια δραστήρια πολιτική για την προώθηση των δημοσίων συμβάσεων που προωθούν τη βιώσιμη ανάπτυξη.

15. επισημαίνει ότι οι αναθέτοντες φορείς μπορούν ήδη να λαμβάνουν υπόψη τους, κατά τον ορισμό των προσόντων των προμηθευτών, ή κατά τον προσδιορισμό των προδιαγραφών, τη συμβατότητα με την κοινωνική ή περιβαλλοντική νομοθεσία, με τη νομοθεσία που αφορά την ποιότητα και τη βιωσιμότητα, καθώς και με τη νομοθεσία σχετικά με την υγεία και εφιστά την προσοχή στο γεγονός ότι η χαμηλότερη τιμή αποτελεί μόνο ένα από τα κριτήρια για την ανάθεση της σύμβασης, μαζί με εκείνο του χρηματοδοτικά συμφερότερου υποψηφίου αναδόχου[semigr ]

16. καλεί την Επιτροπή να ενθαρρύνει τους αναθέτοντες φορείς να αξιολογούνε των προτέρων τα κριτήρια ανάθεσης που καθορίζουν[semigr ]

17. προτρέπει την Επιτροπή να συνεχίσει να υποστηρίζει την κοινωνική ρήτρα στον ΠΟΕ και να διερευνά τρόπους για την ένταξη της Σύμβασης 94 της ΔΟΕ στη ΣΔΣ[semigr ]

18. υποστηρίζει τη συμμετοχή του ευρύτερου δυνατού τμήματος της αγοράς στις διαδικασίες για τις συμβάσεις εκείνες που δεν φθάνουν το κατώτατο όριο αλλά φρονεί ότι το προαναφερθέν δεν θα επιτευχθεί μέσω μειώσεως του κατωτάτου ορίου[semigr ] θεωρεί ότι τα κατώφλια δεν πρέπει σε καμιά περίπτωση να μειωθούν[semigr ]

19. είναι, συνεπώς, της γνώμης ότι η ύψωση του επιπέδου των κατωφλίων θα έχει θετικές συνέπειες - ιδιαίτερα για τις ΜΜΕ - λόγω του υψηλού κόστους της προετοιμασίας για την υποβολή προσφορών και της ικανοποίησης των απαιτήσεων που επιβάλλονται και στις συμβάσεις χαμηλού ύψους[semigr ] καλεί, συνεπώς, την Επιτροπή να ασκήσει πίεση με στόχο την ύψωση του επιπέδου των κατωφλίων σε μελλοντικές διαπραγματεύσεις με τρίτες χώρες, εφόσον τα κατώφλια συνδέονται με τις ΣΔΣ[semigr ]

20. προτείνει να περιληφθεί στα προς υποβολή έγγραφα και ένα έντυπο αυτόματης συμμόρφωσης το οποίο θα αφορά την αναγνώριση και το σεβασμό της σχετικής με την απασχόληση, το περιβάλλον, την υγεία και την ασφάλεια νομοθεσίας, θεωρώντας τον κύριο ανάδοχο ως υπεύθυνο για το σεβασμό όλης της σχετικής νομοθεσίας από τους υπεργολάβους του[semigr ]

21. είναι της γνώμης ότι η Επιτροπή θα πρέπει να έχει το δικαίωμα να διατάσσει έρευνες και να δρά αναλόγως των αποτελεσμάτων των ερευνών αυτών, σύμφωνα με τα όσα ορίζουν τα Άρθρα 85-90 της Συνθήκης Ε.Κ. σε σχέση με τον ανταγωνισμό, ώστε να πετύχει την αποτελεσματική επιβολή των κειμένων διατάξεων[semigr ]

22. ζητεί τον αποτελεσματικότερο έλεγχο και εφαρμογή των οδηγιών, με την επιβολή σοβαρών ποινών σε όσους παραβιάζουν ή επιδιώκουν να αποφύγουν την εφαρμογή των όσων ορίζουν οι οδηγίες, καθώς και την καθιέρωση ενός περισσότερο προσιτού επιπέδου εκδίκασης ελάσσονος σημασίας διαφορών ή παραβάσεων[semigr ]

23. καλεί την Επιτροπή και τα κράτη μέλη να διασφαλίσουν την εφαρμογή της Σύστασης που αφορά τις καθυστερημένες πληρωμές[semigr ]

24. επισημαίνει ότι δεν υπάρχει ακόμη μια λεπτομερής ανάλυση των συνεπειών της περί δημοσίων συμβάσεων νομοθεσίας στη διατήρηση και την ποιότητα των υπηρεσιών και καλεί την Επιτροπή να εκπονήσει μελέτη σχετικά με το θέμα αυτό[semigr ]

25. απαιτεί από τον Ευρωπαϊκό Οργανισμό Τυποποίησης (CEN) και την Ευρωπαϊκή Επιτροπή Ηλεκτροτεχνικής Τυποποίησης (CENELEC) να επιταχύνουν τις εργασίες που αφορούν την επεξεργασία προτύπων για ευρωπαϊκό σύστημα καταχωρήσεως και ποιότητος[semigr ]

26. ζητεί την καθιέρωση κοινοτικών κανόνων για το κατά πόσον επιτρέπεται η παροχή συμβουλών στην περίπτωση που η συγκεκριμένη συμβουλευτική εταιρεία επιθυμεί να συμμετάσχει στην ίδια ανάθεση σύμβασης.

27. προτρέπει την Επιτροπή να εξασφαλίσει την περαιτέρω εναρμόνιση των στατιστικών στοιχείων, ώστε να γίνει δυνατή η σύγκριση μεταξύ των κρατών μελών[semigr ]

28. εφιστά την προσοχή στο γεγονός ότι ο ορισμός του ανταγωνισμού όπως εγκρίθηκε από το Δικαστήριο ( ανταγωνισμός de juro και de facto) σε σχέση με εκείνους που δραστηριοποιούνται στο πλαίσιο τη οδηγίας περί υποδομών μπορεί να έχει ως αποτέλεσμα να μην παρέχει σε τρίτες χώρες τη δυνατότητα αμοιβαίας πρόσβασης στις κοινοτικές αγορές, γι' αυτό ζητεί από την Επιτροπή να διατυπώσει ένα σαφή και ακριβή ορισμό ο οποίος θα χρησιμεύει ως βάση στις διαπραγματεύσεις με τρίτες χώρες και θα εξασφαλίζει την αμοιβαιότητα[semigr ]

29. ζητεί επίμονα από την Επιτροπή να φροντίσει για την αμοιβαιότητα στις διαδικασίες κατακύρωσης συμβάσεων που επιβάλλονται στην Ευρωπαϊκή Ένωση και στις τρίτες χώρες που έχουν υπογράψει τη Συμφωνία περί Δημοσίων Συμβάσεων[semigr ]

30. υποστηρίζει την άποψη της Επιτροπής σχετικά με την εισαγωγή των νέων τεχνολογιών, περιλαμβανομένης της μετάβασης στην αποκλειστική χρήση της ηλεκτρονικής δημοσίευσης, για τη διευκόλυνση του ανοίγματος των αγορών δημοσίων συμβάσεων και ζητεί την καθιέρωση πλήρων προγραμμάτων κατάρτισης και πληροφόρησης για τις ΜΜΕ και τη διατήρηση της απαίτησης όλοι οι διαγωνισμοί για δημόσιες συμβάσεις να δημοσιεύονται σε όλες τις κοινοτικές γλώσσες ώστε να αποφευχθεί η καθιέρωση μιας ακόμη δυσχέρειας λόγω έλλειψης γνώσεων[semigr ]

31. προτρέπει την Επιτροπή να επιδείξει μεγαλύτερη ελαστικότητα στον τεχνικό διάλογο μεταξύ των μερών μιας σύμβασης, ακόμα και εάν απαιτείται τροποποίηση των οδηγιών για το σκοπό αυτό[semigr ]

32. καλεί την Επιτροπή να διασφαλίσει, όσον αφορά τη διεύρυνση, ότι οι προς ένταξη χώρες θα υιοθετήσουν τις ισχύουσες στην ΕΕ προδιαγραφές κ.λπ. εντός ορισμένης προθεσμίας[semigr ]

33. επιδοκιμάζει το Πρόγραμμα Δράσης της Επιτροπής για την Ενιαία Αγορά και τάσσεται υπέρ της άμεσης εφαρμογής από τα κράτη μέλη των κοινοτικών οδηγιών για τις δημόσιες συμβάσεις, δεδομένου ότι ορισμένες από αυτές δεν εφαρμόζονται σωστά σε πολλά κράτη μέλη[semigr ]

34. καλεί την Επιτροπή να διαδραματίσει ενεργό ρόλο στη διαμόρφωση ενός εναρμονισμένου κώδικα συμπεριφοράς όσον αφορά τη δημοσιότητα, την ισοτιμία, τις νομικές διατάξεις, την αμοιβαιότητα και τη διαφάνεια στο πλαίσιο των διαπραγματεύσεων σχετικά με τις δημόσιες συμβάσεις, σε επίπεδο ΠΟΕ, ο οποίος θα έχει εφαρμογή σε όλα τα κράτη μέλη[semigr ]

35. είναι της γνώμης ότι ο αποκλεισμός υποψηφίων αναδόχων που δεν εφαρμόζουν τις νομικές υποχρεώσεις τους, από συμμετοχή σε διαγωνισμούς για δημόσιες συμβάσεις, έστω και σε προσωρινή βάση, αποτελεί αποτελεσματικότερο μέσο και ζητεί από την Επιτροπή να προωθήσει την υποχρεωτική εφαρμογή του[semigr ]

36. ζητεί τη διατήρηση των τεσσάρων προαναφερθεισών οδηγιών (92/50/ΕΟΚ, 93/36/ΕΟΚ, 93/37/ΕΟΚ και 93/38/ΕΟΚ) ως χωριστών ενοτήτων και συγκεκριμένα να εξακολουθήσουν να υπόκεινται οι δημόσιες συμβάσεις των βιομηχανιών δικτύων σε μία ιδιαίτερη οδηγία (93/38/ΕΟΚ)[semigr ] ζητεί να αποτελέσουν οι οδηγίες αυτές το αντικείμενο μιας σε βάθος αναθεώρησης και τον εκσυγχρονισμό τους, βάσει του ισχύοντος χρονοδιαγράμματος, δεδομένων, ιδιαίτερα, των εξελίξεων σε ορισμένους τομείς, όπως οι τηλεπικοινωνίες, οι οποίοι θα ανοιχθούν από τώρα και μελλοντικά στον ελεύθερο ανταγωνισμό[semigr ]

37. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τα Κοινοβούλια των κρατών μελών.